રાજકોટ તા. ૮ : આજે વિશ્વ 'મહિલા દિને' મળેલી સ્ટેન્ડીંગ કમિટિમાં ગૃહિણીઓને રાહત આપતો કાર્પેટ વેરા પધ્ધતિથી મકાનવેરાની આકારણીના ભારાંક દર અને નિયમોને મંજુર કર્યો છે. આ નિર્ણયને ઐતિહાસિક ગણાવતા ચેરમેન પુષ્કર પટેલ, સિનીયર કોર્પોરેટર અને પ્રદેશ ભાજપ અગ્રણી નિતીન ભારદ્વાજ, શહેર ભાજપ પ્રમુખ કમલેશ મીરાણી, સ્ટેન્ડીંગ કમિટિના પૂર્વ ચેરમેન કશ્યપભાઇ શુકલે આ તકે જણાવ્યું હતું કે, આ નિર્ણયથી શહેરની ૮૫ ટકા જેટલી મિલ્કતોનો વેરો ઘટશે અને લોકો પોતાનો વેરો જાતે જ ગણતરી કરી શકે તેટલી હદે સરળ અને પારદર્શક રહેશે.